
REFERAT 

privind radierea dreptului de administrare al Şcolii Sportive de Elevi Timişoara asupra imobilului situat pe Blv. Vasile Pârvan nr. 5, Timişoara, înscris în CF nr. 414775, top 9512, în suprafaţă de 3463mp 
Direcţia Dezvoltare a elaborat proiectul "Reabilitarea infrastructurii publice urbane a malurilor Canalului Bega" pentru  a fi finanţat din Programul Operaţional Regional (POR), Axa 1 - Sprijinirea dezvoltării durabile a oraşelor - poli urbani de creştere, Domeniul 1.1. - Planuri integrate de dezvoltare urbană, Sub-domeniul - Poli de creştere; documentaţia Polului de Creştere Timişoara fiind aprobată prin HCLMT nr. 137/27.04.2010
Proiectul este cuprins în Lista proiectelor prioritare(poziţia 54), avizată de Comitetul de Management pentru Coordonarea Instrumentelor Structurale prin Decizia nr. 7/17.05.2010. 

Condiţie esenţială pentru obţinerea finanţării este existenţa proprietăţii solicitantului – Municipiul Timişoara – asupra terenurilor, ca dovadă a legalităţii si legitimităţii activităţilor de construcţii.

Terenul situat pe Blv. Vasile Pârvan nr. 5, Timişoara, înscris în CF nr. 414775, top 9512, în suprafaţă de 3463mp, se află pe malurile Begăi şi, prin urmare, face obiectul proiectului mai sus menţionat.

Potrivit extrasului CF din data de 06.09.2010, întreg terenul figura ca domeniu public al Municipiului Timişoara, ca urmare a Solicitării cu nr. SC2010-20743/02.09.2010 transmisă de Direcţia Patrimoniu către Oficiul de Cadastru şi Publicitate Imobiliară Timiş, în baza H.G. nr. 1016/2005 privind Completarea inventarului bunurilor care aparţin domeniului public al Municipiului Timişoara (conform Anexei 2 - secţiunea 1 „bunuri imobile”, poziţia 1515);
În extrasul CF din data de 19.10.2010 apare însă menţionat un drept de administrare al  Şcolii Sportive de Elevi Timişoara, înscris în baza unui act sub semnătură privată (anexat prezentului referat), asupra întregului teren situat pe Blv. Vasile Pârvan nr. 5, Timişoara, înscris în CF nr. 414775, top 9512, precum şi asupra construcţiilor amplasate pe acesta, inclusiv asupra aleii pietonale şi spaţiului verde adiacent canalului Bega, suprafeţe ce sunt utilizate neîntrerupt ca şi spaţiu public de la construcţia canalului până în prezent. Mai mult, în ceea ce priveşte construcţiile, conform Inventarului bunurilor care alcătuiesc domeniul public al statului din data de 31.12.2007, construcţiile apăreau ca fiind în administrarea Clubului Sportiv Şcolar nr. 1 şi nu a Şcolii Sportive de Elevi Timişoara.
De asemenea, arătăm faptul că în conformitate cu prevederile art. 166 alin (41) din Legea nr.84/1995 privind Legea învăţământului, cu modificările şi completările ulterioare: „Terenurile şi clădirile în care îşi desfăşoară activitatea unităţile de învăţământ preuniversitar de stat...fac parte din domeniul public al comunelor, oraşelor şi municipiilor,..., şi sunt în administrarea consiliilor locale ale comunelor, oraşelor şi municipiilor...în a căror rază teritorială îşi desfăşoară activitatea...”

Menţionăm faptul că, în prezent, nu există nici un act prin care Municipiul Timişoara să fi transmis dreptul de administrare Şcolii Sportive de Elevi Timişoara, astfel că în mod greşit s-a făcut înscrierea dreptului de administrare a acestei şcoli asupra imobilului situat pe Blv. Vasile Pârvan nr. 5, Timişoara, înscris în CF nr. 414775, top 9512, în suprafaţă de 3463mp, deoarece singurul  care putea să transmită acesteia un drept de administrare este Municipiul Timişoara, prin Consiliul Local Timişoara, care este, aşa cum am arătat, potrivit Legii 84/1995 privind învăţământul, cu modificările şi completările ulterioare, şi a HG nr. 1016/2005 privind completarea inventarului bunurilor care aparţin domeniului public al Municipiului Timişoara (conform Anexei 2 - secţiunea 1 „bunuri imobile”, poziţia 1515), proprietarul şi administratorul acestui imobil.
Mai mult decât atât, în prezent clădirea situată pe terenul de pe Blv. Vasile Pârvan nr. 5, Timişoara, înscris în CF nr. 414775, top 9512, în suprafaţă de 3463mp se află în folosinţa unei societăţi comerciale. 
Având în vedere aceste aspecte, precum şi necesitatea stringentă de a se clarifica situaţia juridică a tuturor terenurilor pe care se vor desfăşura activităţi de construcţii în cadrul proiectului "Reabilitarea infrastructurii publice urbane a malurilor Canalului Bega", considerăm că se impune radierea dreptului de administrare al Şcolii Sportive de Elevi Timişoara asupra imobilului situat pe Blv. Vasile Pârvan nr. 5, Timişoara, înscris în CF nr. 414775, top 9512, în suprafaţă de 3463mp.
Luând în considerare cele expuse mai sus,
PROPUNEM spre aprobare:

- radierea dreptului de administrare a Şcolii Sportive de Elevi Timişoara, asupra imobilului situat pe Blv. Vasile Pârvan nr. 5, Timişoara, înscris în CF nr. 414775, top 9512, în suprafaţă de 3463mp.

